b'\n_START_ARTICLE_\nVilja-Tuulia Huotarinen\n_START_PARAGRAPH_\nVilja-Tuulia Huotarinen (s. 26. joulukuuta 1977 Lemp\xc3\xa4\xc3\xa4l\xc3\xa4) on suomalainen kirjailija._NEWLINE_Huotarinen kasvoi suvun maatilalla Lemp\xc3\xa4\xc3\xa4l\xc3\xa4n S\xc3\xa4ij\xc3\xa4ss\xc3\xa4. H\xc3\xa4nen \xc3\xa4itins\xc3\xa4 on runonlaulaja Mateli Kuivalattaren sukua, ja \xc3\xa4idin set\xc3\xa4 oli Toivo K\xc3\xa4rki. Huotarinen k\xc3\xa4vi peruskoulun kotipit\xc3\xa4j\xc3\xa4ss\xc3\xa4\xc3\xa4n, mutta valitsi tanssi- ja kirjoitusharrastustensa takia lukiokseen Tampereen ilmaisutaidon lukion, jossa h\xc3\xa4nen opettajiinsa kuului kirjailija Asko Martinheimo. Huotarinen valmistui filosofian maisteriksi vuonna 2002 Tampereen yliopistosta, p\xc3\xa4\xc3\xa4aineenaan suomen kieli. H\xc3\xa4n opetti pitk\xc3\xa4\xc3\xa4n sanataidetta nuorille Tampereen Viita-akatemiassa. T\xc3\xa4ll\xc3\xa4 hetkell\xc3\xa4 h\xc3\xa4n opettaa kirjoittamista mm. Helsingin Kriittisess\xc3\xa4 Korkeakoulussa. H\xc3\xa4n on ollut vapaa kirjailija 2000-luvun puoliv\xc3\xa4list\xc3\xa4 l\xc3\xa4htien._NEWLINE_Huotarinen oli Lukufiilis-lehden p\xc3\xa4\xc3\xa4toimittaja vuosina 2009\xe2\x80\x932013. H\xc3\xa4n perusti yhdess\xc3\xa4 Johanna Venhon kanssa Jano-runousverkkolehden ja toimii t\xc3\xa4ll\xc3\xa4 hetkell\xc3\xa4 sen toisena p\xc3\xa4\xc3\xa4toimittajana yhdess\xc3\xa4 runoilija Aki Salmelan kanssa. H\xc3\xa4n on kirjoittanut my\xc3\xb6s fanifiktiota L.M. Montgomeryn Runotytt\xc3\xb6-teoksista yhdess\xc3\xa4 Satu Koskimiehen kanssa.'